CELEX: 22010D0255
Language: hu
Date: 2009-11-23 00:00:00
Title: Az EU–Ukrajna Együttműködési Tanács 1/2009. sz. ajánlása ( 2009. november 23. ) az EU–Ukrajna társulási menetrend végrehajtásáról

4.5.2010   
            
            
               HU
            
            
               Az Európai Unió Hivatalos Lapja
            
            
               L 111/31
            
         AZ EU–UKRAJNA EGYÜTTMŰKÖDÉSI TANÁCS 1/2009. SZ. AJÁNLÁSA
   (2009. november 23.)
   az EU–Ukrajna társulási menetrend végrehajtásáról
   (2010/255/EK)
   AZ EU–UKRAJNA EGYÜTTMŰKÖDÉSI TANÁCS,
   tekintettel az Európai Közösség és tagállamai, valamint Ukrajna közötti partnerséget létrehozó együttműködési és partnerségi megállapodásra, a továbbiakban: megállapodás és különösen annak 85. cikkére,
   mivel:
   
               (1)
            
            
               A megállapodás 85. cikke felhatalmazza az Együttműködési Tanácsot arra, hogy a két fél egyetértésével megfelelő ajánlásokat tegyen.
            
         
               (2)
            
            
               A megállapodás 102. cikkének értelmében a felek a megállapodásban foglalt kötelezettségeik teljesítéséhez szükséges bármely általános vagy egyedi intézkedést meghoznak, és gondoskodnak arról, hogy elérjék az ott meghatározott célkitűzéseket.
            
         
               (3)
            
            
               A felek jelenleg társulási megállapodásra irányuló tárgyalásokat folytatnak, amely mélyreható és átfogó szabadkereskedelmi térség létrehozására is kiterjed.
            
         
               (4)
            
            
               A felek megegyeztek az EU–Ukrajna társulási menetrend szövegében.
            
         
               (5)
            
            
               Az EU–Ukrajna társulási menetrend a jelenlegi EU–Ukrajna cselekvési terv helyébe fog lépni, valamint előkészíti és megkönnyíti a jövőbeni EU–Ukrajna társulási megállapodás mielőbbi hatálybalépését azáltal, hogy olyan konkrét lépéseket állapít meg, amelyek gyakorlati iránymutatást adnak az előkészületekhez és a végrehajtáshoz.
            
         
               (6)
            
            
               A társulási menetrend célja kettős, egyrészt a társulási megállapodás előkészítésére vonatkozó konkrét lépések meghatározása, másrészt szélesebb körű keret biztosítása az Ukrajna és az Európai Unió közötti politikai társulás és szorosabb gazdasági integráció átfogó céljainak eléréséhez.
            
         
               (7)
            
            
               A társulási menetrend egy olyan operatív dokumentum, amelyet szükség esetén felül fognak vizsgálni a társulási menetrend 3.9. szakaszában említett értékelő jelentések alapján, valamint átfogó céljainak tükrében,
            
         ELFOGADTA A KÖVETKEZŐ AJÁNLÁST:
   Egyetlen cikk
   Az Együttműködési Tanács ajánlja a feleknek, hogy hajtsák végre az UE-UA 1056/2/09 REV 2 dokumentumban foglalt EU–Ukrajna társulási menetrendet, amennyiben e végrehajtás a jövőbeni EU–Ukrajna társulási megállapodás végrehajtásának előkészítésére irányul.
   
      Kelt Brüsszelben, 2009. november 23-án.
      
         
            az Együttműködési Tanács részéről
         
         
            az EU-delegáció vezetője
         
         C. BILDT
         
            az ukrán delegáció vezetője
         
         Y. TYMOSHENKO